Nou skryf die Pauw nie meer ’n woord nie, hy maak pizzas. En in Piet Retiefstraat herinner Max se akkertjie mielies hom aan sy Vrystaatse grootworddae.
“En jy’t ’n poepol soos Eusebius McKaiser wat sê wat’s hiermee verkeerd! Miskien is ek ’nboring old fart, maar nooit in my amper 40 jaar in die joernalistiek het ek ’n joernalis gesien rondparadeer in Nasionale Party-kleure nie. Nie eens ou Alf Ries sou ’n NP-stickeropgeplak het nie, en ons het geweet waar hý staan.”
“Dis ’n tema, nè, die laaste klompie ¬jare. Sulke mense verdien nie eintlik ’n antwoord nie. Wou hulle nié ’n demokrasie gehad het nie?”
“Die meeste Afrikaners is kwaad vir verskynsels soos Sunette Bridges. Soos in: Waar val jy uit, sussie? Ons is nie almal só nie – ek hoor daai refrein oor en oor.”
In hierdie Januarie met sy erge rassedebatte het hy ook slegte nuus vir daai Facebook-likers “wat nou so handjies klap oor ek die ANC kwansuis op¬donner”.
“Sorry dudes, julle steun my om die verkeerde rede. Steun die beginsel van vrye spraak en onafhanklike joernalistiek. Dis waaroor die fight gaan. Ek is g’n vegter vir wit voorregte nie, nie ’n uppity Boer wat vir die k*ffers wil sê ken julle plek nie.”
Hulle’s vir hom aanstootlik, dié wat so koor: “Ja, maar jy weet mos hoe’s húlle (die ANC/swart mense),” blaf hy. “Miskien moet ek vir news24.com ’n rubriek skryf sodat ek vir dié mense ’n slag kan sê: Kyk in die spieël, al is jy nice met jou tuinier en jou domestic help, jy’s ’n rassis en jy sny jou eie keel af.”
Max kry dit ook van die ander kant af. Van sy swart en bruin vriende sê dit sterk rassiste in hul kwaad as hy die ANC so aanvat.
“Wat sy probeer sê, is legitiem, maar jy kan nie so iets in 140 karakters verduidelik nie. Zelda moenie haar steur aan almal wat so die hol uit die hoender ruk, haar boeke op Facebook verbrand nie. Ek het ’n vel soos ’n gepantserde seekoei, maar sy’s nie ’n gesofistikeerde politieke aktivis nie. Sy’s net Mandela se darling wat ’n boek geskryf het. Sy word nou geweldig misverstaan.”
“Swart Suid-Afrikaners kon nog nie mooi hul koppe om die feit kry dat ek en jy nié kolonialiste is nie, dis ons voorsate, maar dis nou 400 jaar later. Ek is ’n inheemse Afrikaan, nie ’n settler soos die wittes wat in die 1950’s of 1960’s in Zimbabwe gaan bly het nie.
“Ek het geen illusies wat met ons gebeur het van 1652 tot vandag toe nie. Maar hulle is nie ek nie. Ek was nie op Vlakplaas nie. Ek het nie die Khoi voor die voet doodgeskiet in die Riebeekvallei nie. My voorsate het. Maar dis nie my persoonlike skuld nie. Omdat ek ’n goeie Suid-Afrikaanse burger is, het ek die reg in my eie hart om te sê dis hulle, my voorvaders. Ek neem verantwoordelikheid, maar dis nie my skuld nie.
Max het nie. Nie vir die NP nie, nie die ANC nie. Vir niemand. Nog altyd. Van die dae toe ons in die strate baklei het, soos iemand anderdag sê, tot nou waar ons op Twitter veg.
“Nie vreeslik van ’n gelowige self nie”, maar “dik van die dominees om my”. Sy broers, albei sy vrou se ouers, sy swaer.